**Мақала**  
  
«Тіл мерекесі-ортақ мереке»  
«Туған тілім-тірлігімнің айғағы,  
Тілім барда айтылар сыр ойдағы.  
Өссе тілім, мен де бірге өсемін,  
Өшсе тілім, мен де бірге өшемін,»

- деп тіршіліктің тірегі болған қазақ тілі жайлы Әбділда Тәжібаев атамыз жырлағандай, әркімнің өз тіліне деген құрметі, өз анасына, өз ұлтына, өз Отанына деген құрметпен бірдей.

Н.Ә.Назарбаевтың 1989 жылғы 20-қаңтардағы жарлығына сай жыл сайын 22-қыркүйек «Қазақстан халықтарының Тілдер күні» деп белгіленген болатын. Осы күні Тіл құрметіне түрлі іс - шаралар өткізіліп жатады.

Осындай мақсатта Запорожье орта мектебінде 6 -16 қыркүйек аралығында «Мәңгілік еліміздің мәңгілік тілі» атты тіл күніне арналған онкүндік мерекеміз жоспарланды. Мереке салтанатты түрде ашылып, ұстаздар мен оқушыларға онкүндік жоспары мен өтілу барысы таныстырылды. Оқушылар үш тілде Тіл туралы өлеңдер айтып, ән шырқады. Тілдер мерекесіне орай тақырыптық қабырға газеті шығарылды. Қазақ, орыс, ағылшын тілі пәндерінің мұғалімдері «Үш тұғырлы тілдің әлемі» атты зияткерлік ойының 6-8 сынып арасында өткізді. Ойын бес кезеңнен тұрды. Балалар үш топқа бөлініп, топтасып жұмыс жасады. Ең алдымен әр топ орталарынан бір спикер таңдады, содан кейін өз топтарың атады. Бірінші топ «Хайперы», екінші топ «Англия», үшінші топ «Қытай» деген шешімге келіп, бір-бірін қолдады. Ойын басталған кезде балалар қобалжып сұрақтарға қорқынышты сезіммен жауап берсе, әрі қарай жалғаса кете өте қызықты өтті. Бір-бірімен бәсекелестікке түсіп, пікірталас орнатып, ойын қызуына кірісті. Бес кезеңнен кейін ойын мәресіне жетіп, қорытынды жасалды. Әр топтың баллдары айтылып, оқушылардың әрқайсына сыйлық таратылды.

Тіл-халықтардың қазынасы, сан ғасырлық жүріп өткен жолымыздың шежіресі. Егемендігімізді баянды болсын десек, ұлттық рухымызға өріс тілесек, туған тілімізді көздің қарашығындай сақтауымыз керек.

*Запорожье орта мектебінің  
 тіл мамандары: С.К.Байдусенова,*

*Д.К.Жумабаева, А.К.Жамбулова.*

* *

* *

**